**არასამეწარმეო (არაკომერციული) იურიდიული პირი - ,,თეთრიწყაროს მხარეთმცოდნეობის მუზეუმი“ - წესდება**

**მუხლი 1**

**ზოგადი დებულებები**

1.1.არასამეწარმეო (არაკომერციული) იურიდიული პირი ,,თეთრიწყაროს მხარეთმცოდნეობის მუზეუმი“ არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად და მისი მიზანია მატერიალური კულტურული მემკვიდრეობის შეგროვება და შენახვა, აგრეთვე მისი მნიშვნელობის განმარტება.

1.2. ,,თეთრიწყაროს მხარეთმცოდნეობის მუზეუმი“-ს დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3 ,,თეთრიწყაროს მხარეთმცოდნეობის მუზეუმი“ ხელმძღვანელობს: ,,საქართველოს საქართველოს კონსტიტუცია“ საქართველოს სამოქალაქო კოდექსი” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

1.4 ,,თეთრიწყაროს მხარეთმცოდნეობის მუზეუმი“ შექმნილია განუსაზღვრელი ვადით.M

**მუხლი 2**

**სახელწოდება, იურიდიული მისამართი და სტატუსი**

2.1 ,,თეთრიწყაროს მხარეთმცოდნეობის მუზეუმი“-ს სრული სახელწოდებაა - არასამეწარმეო (არაკომერციული) იურიდიული პირი ,,თეთრიწყაროს მხარეთმცოდნეობის მუზეუმი“.

2.2 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, რუსთაველის ქ. #9.

2.3 ,,თეთრიწყაროს მხარეთმცოდნეობის მუზეუმი“-ს გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.4. ,,თეთრიწყაროს მხარეთმცოდნეობის მუზეუმი“-ს ელექტრონული მისამართია: ელ.ფოსტა tetritskaromuzeumi@yahoo.com ტელეფონი: 595629546

**მუხლი 3**

**,,თეთრიწყაროს მხარეთმცოდნეობის მუზეუმი“-ს საქმიანობის მიზნები**

,,თეთრიწყაროს მხარეთმცოდნეობის მუზეუმი“-ს მიზანია:

ა) თანამშრომლობა შემოქმედებით და სამეცნიერო-საგანმანათლებლო საქმიანობით დაკავებულ დაწესებულებებთან;

ბ) სამუზეუმო ექსპოზიციის მოწყობა, ამ ექსპოზიციებისათვის არქეოლოგიური, ეთნოგრაფიულ და სხვა მასალების მომზადება;

გ) ურთიერთობა როგორც საქართველოს, ისე უცხოეთის სხვადასხვა სამუზეუმო, სამეცნიერო და კულტურის ცენტრებთან;

დ) ტურისტული საქმიანობის ორგანიზაცია, ტურისტების მოზიდვისა და მომსახურების ხელშეწყობა;

**მუხლი 4**

**,,თეთრიწყაროს მხარეთმცოდნეობის მუზეუმი“-ს მართვა**

4.1 ,,თეთრიწყაროს მხარეთმცოდნეობის მუზეუმ“-ს ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

4.2 ,,თეთრიწყაროს მხარეთმცოდნეობის მუზეუმ“-ს დირექტორი:

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,თეთრიწყაროს მხარეთმცოდნეობის მუზეუმი“-ს საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,თეთრიწყაროს მხარეთმცოდნეობის მუზეუმი“-ს თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,თეთრიწყაროს მხარეთმცოდნეობის მუზეუმი“-ს ფუნქციონირებისათვის აუცილებელი ძირითადი ქონება;

დ) დებს ხელშეკრულებებს ფიზიკურ და იურიდიულ პირებთან;

ე) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

ვ) იმუშავოს მომუშავე კადრების კვალიფიკაციაზე, აწარმოოს კოორდინირებული მუშაობა მუნიციპალიტეტში არსებულ სასწავლო და შემოქმედებითი ტიპის სხვა დაწესებულებებთან;

ზ) შეიმუშავებს ორგანიზაციის საქმიანობის ძირითად მიმართულებებს, გეგმებს, მიზნობრივ პროგრამებსა და პროექტებს;

4.3 ,,თეთრიწყაროს მხარეთმცოდნეობის მუზეუმი“-ს კონტროლი:

,,თეთრიწყაროს მხარეთმცოდნეობის მუზეუმი“-ს კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 5**

**,,თეთრიწყაროს მხარეთმცოდნეობის მუზეუმის“ ფინანსური სახსრები**

5.1 ,,თეთრიწყაროს მხარეთმცოდნეობის მუზეუმი“-ს დაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები;

ბ) გრანტები;

გ) ქართველი და უცხოელი იურიდიული და ფიზიკური პირების უსასყიდლო და საქველმოქმედო შემოწირულობები;

დ) საქართველოს კანონმდებლობით ნებადართული სხვა შემოსავალი.

5.2 ამ მუხლში ჩამოთვლილი ფინანსური სახსრები მთლიანად ხმარდება ,,თეთრიწყაროს მხარეთმცოდნეობის მუზეუმი“-ს მიზნებისა და ამოცანების განხორციელებას და მათი რაიმე სხვა მიზნით გამოყენება აკრძალულია;

5.3 ,,თეთრიწყაროს მხარეთმცოდნეობის მუზეუმი“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 6**

**საქველმოქმედო შენატანი**

6.1 არასამეწარმეო (არაკომერციული) იურიდიულ პირს ,,თეთრიწყაროს მხარეთმცოდნეობის მუზეუმი“-ს თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

6.2 საქველმოქმედო შენატანი შესაძლოა შეტანილი იქნეს როგორც ფულად ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

6.3 საქველმოქმედო შენატანის შეტანა ეფუძნება ნებაყოფლობის პრინციპებს.

6.4 საქველმოქმედო შენატანის უკან დაბრუნების მოთხოვნა შემტანის მიერ ან შენატანის განაწილება გამგეობის წევრებს შორის დაუშვებელია.

**მუხლი 7**

**ლიკვიდაცია/რეორგანიზაცია**

7.1. არასამეწარმეო (არაკომერციული) იურიდიული პირის ,,თეთრიწყაროს მხარეთმცოდნეობის მუზეუმი“-ს რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

7.2. არასამეწარმეო (არაკომერციული) იურიდიული პირის ,,თეთრიწყაროს მხარეთმცოდნეობის მუზეუმი“-ს ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

7.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

7.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

7.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

7.6. აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

7.7. თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

7.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 8**

**დასკვნითი დებულებები**

8.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე

8.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

8.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

8.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

არასამეწარმეო (არაკომერციული) იურიდიული პირი - ,,თეთრიწყაროს მხარეთმცოდნეობის მუზეუმი“

წ ე ს დ ე ბ ა

ქ.თეთრიწყარო

2015 წელი